། ཆབ་ཤོག་མཐོ་རིས་དཔལ་མོའི་རྣ་རྒྱན་
ཨུཏྤལ་ཕྲེད་མཛེས་བཞུགས་སོ།།
དང་བོ། སྐབས་མགོན་མཆོག་སྤྲུལ་རིན་པོ་ཆེ་གདན་སར་
འཁོད་སྐབས་ཐུའུ་བཀྭན་རིན་པོ་ཆེས་བཀྲ་
ཤིས་ཀྱི་ཚིགས་བཅད་གནད་བའི་
ལན་དུ་ཕུལ་བའི་ཆབ་ཤོག
གཙུག་ལག་ཆོས་ཚུལ་དཔལ་གྱི་རི་མོ་བརྒྱད།། མཁྱེན་རབ་འདྲེན་བྱེད་རྡུལ་དང་བྲལ་
བའི་དཀྱུས།། མཆོག་ཏུ་རིང་བ་ཁོ་ནའི་ལོངས་སྤྱོད་དུ།། ཡོངས་སྨིན་རིགས་བརྒྱའི་ཁྱབ་བདག་
དེ་ཡི་དྲུང༌།། ལུས་ཀྱི་འཁྲི་ཤིང་དད་པའི་འབྲས་བུའི་ཁུར།། མ་ཐེག་མངོན་པར་འདུད་པའི་
རྣམ་འགྱུར་བཅས།། སྙན་ཚིག་རིམ་པར་སྤེལ་བའི་ལམ་ཉིད་ནས།། དོན་ལྡན་དགེ་བའི་མཆིད་
འདི་དལ་གྱིས་གླེང་།། མ་སྨིན་བློ་གྲོས་གོམས་(གོམ་)སྟབས་བརླིང་བོའི་འགྲོས།། འདེགས་པའི་
ཡུལ་མིན་མདོ་སྔགས་ཆུ་གཏེར་ཆེ།། མཁྱེན་རབ་གྲུ་གཟིང་(གཟིངས་)བརྟན་པས་བརྒལ་བ་ཡི།།
མཁས་པའི་དེད་དཔོན་ཉིད་དུ་དབང་བསྐུར་བ།། ཁྱེད་(༢ན)ཀྱི་མགྲིན་པ་ཆོས་ཀྱི་བང་མཛོད་
ནས། དགེ་མཚན་རྟགས་ཀྱི་མཚན་ལྡན་ཕོ་ཉ་བ།། དྲི་མེད་གླེགས་བུར་རྒྱུ་བའི་ལང་ཚོ་ཅན།།
མཚོ་བྱུང་འཕང་འགྲོའི་སྤུན་དེ་མདུན་ནས་བཀླགས།། དེ་ཚེ་མཆོག་སྤྲུལ་ཉི་མ་གཞོན་ནུའི་ཞལ།།
བསོད་ནམས་བརྒྱ་བའི་མཚན་གྱིས་རབ་སྒེག་པ།། དགྱེས་པའི་འཛུམ་དཀར་ལྷུན་པོར་རྫོགས་པ་
ཡི།། ཕྱོགས་ཀུན་མྱང་(མྱ་)ངན་མེད་དཔལ་སྐལ་བཟང་ཐོབ།། ཞེས་(ཅེས་)པའི་གནས་ཚུལ་སྙན་
8%441e

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
འགྱུར་དྲུག་ལྡན་གླུ།། སྒྲོགས་པའི་བྱེད་པོ་མཐོ་རིས་མེ་ན་ཀ། སྐྱེས་བཟང་འཕྱང་འཕྲུལ་གཡོ་བའི་
གར་སྟབས་ཅན།། ཐེག་མཆོག་བཤེས་གཉེན་མཆོག་གི་མདུན་དུ་བདར།། དགེའོ། །
གཉིས་པ། བོད་ཡུལ་གངས་ཅན་ལྗོངས་ཀྱི་ཆོས་སྲིད་ཡོངས་ཀྱི་
བདག་པོ་རྟ་ཚག་རྗེ་དྲུང་རིན་པོ་ཆེ་བློ་བཟང་བསྟན་
པའི་མགོན་པོ་ལ་ཕུལ་བའི་ཞུ་ཡིག
རྒྱ་ཆེན་ཐུགས་བསྐྱེད་རིན་ཆེན་འབྱུང་གནས་(༢བ)དབུས།། མཁྱེན་རབ་ཐོགས་མེད་ཆུ་
ཡི་ཤིང་རྟའི་འགྲོས།། ཐབས་ཤེས་རླུང་གིས་ཡུད་ཙམ་བགྲོད་པ་ཅན།། ཡོངས་འཛིན་དེད་དཔོན་
མཆོག་གི་ཞབས་པད་མོར།། ཁྱོད་ཞལ་ཟླ་བ་མཐོང་བའི་རབ་དགའི་དཔྱིད།། དྲན་པའི་རླུང་
གིས་བ་སྤུའི་འཁྲི་ཤིང་བསྐྱེལ(བསྒྱེལ)།། བཞིན་གྱི་པདྨོར་ལྟུང་བཞིན་མ་ལ་ཡའི།། བསིལ་བ་ལྷན་
དུ་ཆགས་པའི་ཤེལ་དཀར་གྱི།། ཁང་བརྩེགས་བུ་མོ་གངས་རིའི་ཕྲེང་བ་ཅན།། སྐྱིད་ཤོད་ནོར་
འཛིན་དཔལ་མོའི་ཐིག་ལེ་རུ།། རིགས་ལྡན་སྤྲུལ་བའི་གྲོང་ཁྱེར་ཀ་ལ་པཱ།། འཕོས་པ་ཇི་བཞིན་ཕོ་
བྲང་པོ་ཏ་ལར།། མཚན་དཔེའི་ལྷུན་པོ་གཟི་བརྗིད་ལྷམ་མེར་འབར།། མཁྱེན་བརྩེ་ཁྱབ་འཇུག་
གཟུགས་ཀྱི་(ཀྱིས་)རྩོད་དུས་སུ།། རྒྱ་མཚོར་བྱིང་བའི་མཉམ་མེད་སྟོབས་བཅུ་བའི།། བསྟན་པའི་
ས་ཆེན་འཆེ་བའི་རོལ་རྩེད་ལས།། མཐོན་པོར་བཏེགས་པའི་ངོ་མཚར་བསམ་མི་ཁྱབ།། དེ་འདྲའི་
ངོ་མཚར་ཀུན་དགའི་གྲགས་པ་དཀར།། གུར་ཀུམ་ཕྱེ་མའི་དྲི་བསུང་གསར་བའི་འཕྲིན།། སྙན་
ཚིག་རླུང་གིས་བསྒྲེང་(བསྒྲེངས་)ཚེ་སྤྲིན་གྱི་རྔས།། མདོངས་ལྡན་གསར་བའི་སྙིང་ལ་རོལ་རྩེད་
བཞིན།། གངས་རིའི་མགོན་པོ་དཔལ་ལྡན་ཨ་ཏི་ཤ། སྙིགས་དུས་བྱིན་པ་(བྱོན་)དམ་པའི་རྣམ་
ཐར་གྱི།། རྒྱུད་མངས་སྒྲ་ལས་ཟབ་ཡངས་ཆོས་ཀྱི་གཏམས(གཏམ)།། ཕྱོགས་ཀྱི་མཛེས་མའི་རྣ་
རྒྱན་འཕྲོས་པ་བཞིན།། མདོ་སྔགས་ལེགས་བཤད་བདུད་རྩིའི་ཆར་འབེབས་པས།། རབ་གསལ་
མཁྱེན་རབ་རྫོགས་ལྡན་གསར་བའི་སྤྲིན།། ཐུབ་བསྟན་མཁའ་ལ་རོལ་བའི་ངོ་མཚར་གཟུགས།།
7 442.

༄༅། །ཆབ་ཤོག་མཐོ་རིས་དཔལ་མོའི་རྣ་རྒྱན་ཨུཏྤལ་ཕྲེང་མཛེས།
བསྐལ་བར་འགོག་པ་མེད་པའི་བཀའ་དྲིན་དངོས།། ནོར་འཛིན་དཔལ་མོའི་གཞི་ལ་སྤྱན་(༣ན)
རས་གཟིགས།། རིམ་པར་བྱོན་པས་ཞབས་སེན་ཟླ་འོད་ཀྱི།། རྩོད་དུས་མུན་སེལ་བོད་ཡུལ་རྡོ་རྗེ་
གདན།། རྫོགས་ལྡན་དཔལ་མོའི་གནས་ལ་འགོད་པར་མཛོད།། བློ་གྲོས་ལོང་བ་མཁན་གྱི་མཛུབ་
རྩེ་ཡིས།། འཁྱོག་པོར་བྲིས་པ་མིན་པའི་རི་མོ་ལ།། སྔོན་མེད་བི་ཤྭ་ཀརྨའི་རྣམ་པར་འཕྲུལ།། མཁྱེན་
བརྩེའི་སྤྱན་དཀྱུས་ཡུད་ཙམ་རོལ་བར་ཞུ།། ཛ་ཡནྟུ།
གསུམ་པ། བསྟན་པའི་ཉི་མ་ཆེན་པོ་རྗེ་བླ་མ་དྷརྨ་བཛྲ་རིན་པོ་
ཆེར་ས་རྒྱན་སྦྱར་བའི་འགྲེལ་བའི་བཀའ་རྩོམ་ཞུས་པ་
གནང་བའི་ལན་དུ་ཕུལ་བའི་ཞུ་ཡིག
ས་ར་ཧ་བཞིན་གྲུབ་པ་བརྙེས།། ས་པཎ་བཞིན་དུ་མཁས་སོ་ཞེས།། ས་ལ་གྲགས་དཀར་
གཡོ་བ་ཅན།། ས་གསུམ་འགྲོ་བའི་མགོན་པོའི་དྲུང་།། ས་དབང་རྒྱལ་བོར་འབངས་ཀྱིས་བཞིན།།
ས་ལ་པུས་བཙུག་(བཙུགས་)ཐལ་སྦྱར་ནས།། ས་མཁན་བླ་མ་མཆོག་ཉིད་ལ།། ས་མཐའི་སློབ་མས་
མཆིད་འདི་ཞུ།། ས་དགེ་ཀར་འབྲུག་སྔོན་རབས་ཀྱི།། ས་ལམ་མཐོར་གཤེགས་མཁས་གྲུབ་རྣམས།།
ས་རྒྱན་སྐྱེས་ཚོམ་(ཚོམས་)ལ་སོགས་པ།། ས་དར་རྡོ་དར་མཛད་དུས་ཀྱང་།། ས་རྒྱན་སྦྱོར་མཁན་
འགའ་མེད་ན།། ས་སྡེ་ལ་སོགས་གཞུང་ཆེན་རྣམས།། ས་ཆུ་མེ་རླུང་ཐིམ་སྐབས་འདིར།། ས་འོག་
གཏེར་བཞིན་མཐོང་རེ་སྐན།། ས་བཅུའི་དབང་ཕྱུག་མ་ཕམ་པས།།ས་གསུམ་བརྙེས་པ་ཐོགས་མེད་ལ།། ས་
ས་
ལ་སྐྱེས་སུ་བསྐུར་བའི་གཞུང་ས་ཕོ་རྟ་འདིར་བདག་ལ་འབྱོར།།ས་བཅད་ཙམ་ཞིག་ངེས་པས་ཀྱང༌།།
ལམ་རྟོགས་པའི་བགྲོད་ཚུལ་ལ།། ས་བོན་བག་ཆགས་འཇོག་བྱེད་པ།། ས་རྒྱན་སྦྱར་(༣བ)བ་འདི་
ཉིད་ཡིན།། ས་སྙིང་ནོར་གྱིས་མ་འཕོང་(ཕོངས་)ན།། ས་རྒྱན་སྦྱར་བའི་ལེགས་བཤད་འདི།། ས་
སྟེང་ཁྱབ་པར་བྱ་བའི་ཕྱིར།། ས་ལུག་ཕན་ལ་དཔར་དུ་སྒྲུབས།། ས་རབ་དགའ་བ་ཐོབ་(འཐོབ་)
གྱི་བར།། ས་གནས་ཁྱེད་ཀྱིས་བཤེས་མཛད་དེ།། ས་ཡ་དུང་ཕྱུར་འགྲོ་བ་རྣམས།། ས་ལ་འགོད་པའི་
443.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
མཐུ་ཐོབ་(འཐོབ་)ཤོག། ས་ཐག་རིང་བོའི་ལམ་བར་ནས།། ས་འཕྲེང་བྱ་དཀའི་མཛེས་རྒྱན་འདི།།
ས་ག་ཟླ་བའི་ཚེས་བཟང་བོར།། ས་ག་ལྷ་དང་མཚུངས་དེར་ཕུལ།། དགེ །
བཞི་བ། སྐབས་མགོན་མཆོག་སྤྲུལ་རིན་པོ་ཆེ་ཡུལ་དབུས་སུ་
གསན་སྦྱོད་གནད་སྐབས་ཕུལ་བའི་ཞུ་ཡིག
ཐུགས་བསྐྱེད་འདབ་མ་འབུམ་ཕྲག་བཞད་པའི་རྩེར།། ལུང་རྟོགས་རྒྱ་ཆེན་ཟེ་འབྲུའི་སྙིང་
བོ་ཡིས།། རྒྱལ་བསྟན་འོ་མཚོ་གཅིག་ཏུ་མཛེས་པའི་བརྒྱན(རྒྱན)།། སྐྱབས་མཆོག་པདྨ་དཀར་བོའི་
ཞབས་དྲུང་དུ།། འཁོར་མེད་བཀའ་དྲིན་ཙན་དན་ལྡིང་ཁང་དུ།། རྗེ་དྲན་བ་སྤུ་གཡོ་བའི་གཙུག་
ཕུད་ཅན།། དེ་ཡི་དད་པའི་སྒྲོ་གཤོག་ཐལ་སྦྱར་ཏེ། མཆི་མའི་ཐིགས་འཕྲེང་ཟག་པའི་མཆིད་འདི་
ཞུ། དེང་དུས་མཚན་དཔེ་དཔག་བསམ་ལྗོན་པའི་ཤིང་།། ཡུལ་དབུས་མཁས་མང་ཡོངས་འདུའི་སྐྱེད་
ཚལ་དེར།། དོན་གཉིས་རོ་མཆོག་ལྡན་པའི་འབྲས་བཟང་བོས།། སྐྱེ་དགུའི་རེ་བ་བསྐོང་(སྐོང་)
བཞིན་བཞུགས་ལགས་སམ།། འདི་ན་སྔོན་བསགས་ལས་ཀྱི་བྱེད་པོ་ཡིས།། སྒྱུ་མའི་ཕུང་བོ་ནད་ཀྱི་
(ཀྱིས་)གཙེས་གྱུར་ཀྱང་།། ཐར་བའི་གྲོང་ཁྱེར་མཆོག་ཏུ་འཇུག་པའི་སྒོ།། མ་ནོར་སྐྱབས་མགོན་
ཐུགས་རྗེ་སྣང་བས་འཚོ།། བཀའ་པོད་ལྔ་ལ་འཆད་རྩོད་རྩོམ་པའི་ཚུལ།། གོང་མའི་རྣམ་ཐར་
(༤ན)ཐུགས་ལ་རྣག་(བརྣགས་)པའི་ངོས།། མཚན་དཔེ་སྐུ་མཆོག་དབང་གི་རྒྱལ་བོའི་ནོར།། རྩེ་
གཅིག་བསྲུང་བའི་བསྐོར་ཀྱང་གཡེལ་མེད་འཚལ།། ཉི་མ་རླབས་ཆེན་མཁའ་ལ་རབ་རྒྱུ་ཡང་།། ལོ་
ཏོག་ས་ལ་གནས་པ་ཡོངས་སྨིན་ལྟར།།
སྐྱབས་མགོན་མཆོག་ཁྱེད་རྒྱང་རིང་ཡུལ་བཞུགས་
ཀྱང་།། མཐའ་ཁོབ་(འཁོབ་)སློབ་བུ་བརྩེ་བས་མི་འདོར་ཞུ།། སྣུམ་ཟད་མར་མེ་ལྟ་བུའི་ཚེ་ལྷག་
འདི།། དོན་ལྡན་ཆོས་ཀྱིས་འཚོ་བའི་སྐྱབས་འཇུག་དང་།། བྱམས་བརྩེ་ཉམས་པ་མེད་པའི་རེ་བ་
ཡི།། ལེགས་མཚན་ཞལ་གདམས་བཟང་བོ་ཡང་ཡང་སྩོལ། །
zgang རིང་,་,e

༄༅། །ཆབ་ཤོག་མཐོ་རིས་དཔལ་མོའི་རྣ་རྒྱན་ཨུཏྤལ་ཕྲེང་མཛེས།
ལྔ་བ། གུང་ཐང་འཇམ་པའི་དབྱངས་ལ་ཕུལ་པའི་(བའི་)ཞུ་ཡིག
བའི་
དཀོན་མཆོག་གསུམ་གྱི་ཞལ་སྐྱིན་མཆོག། རྩོད་དུས་བསྟན་པའི་སྒྲོན་མེ་ཡི།། ཞབས་སེན་
ནོར་བུའི་ཅོད་པན་དེ།། སྤྱི་བོར་འབྲལ་བ་མེད་གྱུར་ཅིག། ནམ་ཞིག་གདུངས་པ་(གདུང་བ་)སེལ་
་སྨན།། བཀའ་མཆིད་ཚངས་པའི་དབྱངས་ཐོས་པ།། རྨི་ལམ་མིན་ནམ་ཡིན་ན་ཡང་།། གཉིད་
མ་སངས་ན་སྙམ་པ་ཤར།། སྔོན་གྱི་རྒྱལ་དབང་བློ་བཟང་གྲགས།། མངོན་སུམ་བྱོན་པ་དགེ་བའི་
བཤེས།། བསྟེན་པའི་སྐལ་མེད་རྒྱལ་གདོན་གྱི།། མཚན་མ་ཡིན་སྙམ་སྐྱོ་ཤིང་འདར།། ཡང་གཅིག་
སེམས་ཀྱི་ཀུན་རྟོག་ལ།། བླ་མའི་བྱིན་རླབས་ཚན་ཁ་ཆེ།། སྡོམ་གསུམ་ཕྱིར་བཅོས་ནུས་པ་ཆེ།། ཡི་
དམ་ཆོས་སྲུང་འཕྲིན་ལས་ཆེ།། ཇི་བཞིན་བརྟེན་དུས་ཡོང་ལས་ཆེ།། སྙམ་དུ་རྩོལ་བ་བསྐྱེད་པ་
ཡང་།། གྲོག་བུར་(སྦུར་)ཐང་ཆེན་བརྐལ་(བརྒལ་)བ་ལྟར།། ནུས་པ་མེད་ལ་བརྩེ་བས་གཟིགས།།
ད་དུང་(༤བ)སོ་མེད་བརིས་(རྙིལ་)འགྲད་(འབྲད་)བཞིན།། ལེགས་གསུང་ཆོས་སྤྱོད་སྒྲོན་མེ་ལ།།
དམིགས་བུ་ཉིད་དུ་རེ་བ་བདག། བདེ་བའི་གནས་སུ་འཁྲིད་པ་དང་།། ལམ་གོལ་བདུད་ཀྱི་བར་
ཆད་ལས།། རྣམ་པ་ཀུན་ཏུ་བསྲུང་བ་མཁྱེན།། ཆོས་བརྒྱད་དབང་སོང་བསོད་ཆུང་བདག། ཆོས་
རྗེ་བླ་མའི་བྱིན་རླབས་དང་།། ཆོས་སྤྱོད་གསལ་སྒྲོན་བཀའ་དྲིན་གྱི།། ཆོས་པའི་གྲྭ་ཞིག་ཨེ་ཐོབ་
(འཐོབ་)སྙམ།། འདོར་(མདོར་)ན་སྡིག་ལྟུང་ཉེས་པ་ཀུན།། བྱིན་རླབས་ཆུ་བོས་ཡོངས་བཀྲུས་ཏེ།།
ཁྱོད་གསུང་བདུད་རྩིའི་སྣོད་ལྡན་དུ།། མྱུར་བ་མྱུར་དུ་བྱིན་གྱིས་རློབས།། ལྷ་དང་བླ་མ་དབྱེར་
མེད་ལ།། ལྷ་དར་དྲི་མེད་བཅས་ཕུལ་བས།། ལྷ་ཀླུ་འབྱུང་བོས་མི་གཙེས་པར(གཙེས་བར)༎ ལྷ་ཆོས་ཚུལ་
བཞིན་བསྒྲུབ་པར་ཤོག །
དྲུག་པ། གུད་ཐད་རིན་པོ་ཆེ་ལ་ཕུལ་པའི་(བའི་)ཆབ་ཤོག
ཐུགས་བསྐྱེད་འདབ་མ་འབུམ་ཕྲག་བཞད་པའི་རྩེར།། དོན་གཉིས་ཕུན་ཚོགས་ཟེའུ་
445149
.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
འབྲུའི་སྙིང་བོ་ཅན།། རྒྱལ་བསྟན་རོལ་མཚོ་གཅིག་ཏུ་མཛེས་པའི་རྒྱན།། བཤེས་གཉེན་པདྨ་
དཀར་བོའི་ཞབས་དྲུང་དུ།། འདོད་ཡོན་བཙན་དུག་ནགས་ཀྱི་ལྡིང་ཁང་དུ།། ཆོས་བརྒྱད་རྣམ་
པར་བཀྲ་བའི་གཙུག་ཕུད་ཅན།། གང་དེའི་གུས་པས་སྒྲོ་གཤོག་ཐལ་སྦྱར་ཏེ།། རྩེ་གཅིག་དད་པས་
གསོལ་བ་འདེབས་པ་ནི།། དཔལ་གྱི་འབྱུང་གནས་མཚན་དཔེ་དཔག་བསམ་ཤིང་།། ལུང་རྟོགས་
ཡོན་ཏན་རོ་བརྒྱའི་འབྲས་བཟང་བོས།། སྐྱེ་དགུའི་རེ་བ་བསྐོང་(སྐོང་)བཞིན་བཞུགས་མུ་ནས།།
བཀའ་མཆིད་གླེགས་བུ་དགའ་བའི་གསོས་སུ་སྨན།། གདོས་བཅས་ཤ་ཁྲག་ལུས་ཀྱི་ཕུང་བོ་འདི།།
སྡུག་བསྔལ་(༥ན)རྒྱ་མཚོའི་སྣོད་དུ་གྱུར་ན་ཡང་།། དོན་གཉིས་རིན་ཆེན་འདྲེན་པའི་ཤིང་རྟ་ཞེས།། བླ་
མའི་(མས་)གསུང་བ་(གསུངས་པས་)མ་ཉམས་རྗེས་སུ་དྲན།། ཉི་མ་རླབས་ཆེན་མཁའ་ལ་རབ་རྒྱུ་
ཡང་།། ལོ་ཏོག་ས་ལ་གནས་པ་ཡོངས་སྨིན་ལྟར།། སྐྱབས་མགོན་མཆོག་ཁྱོད་གནས་དེར་བཞུགས་
ན་ཡང་།། གུས་ལྡན་སློབ་བུ་རྗེས་སུ་འཛིན་ནམ་སྙམ།། གཙུག་ལག་ཆོས་ཀྱི་འདོད་འཇོ་དབྱངས་ཅན་
མ།། ཕུན་ཚོགས་དཔལ་གྱི་མཆོག་སྩོལ་རིགས་(རིག་)བྱེད་མའི།། མངོན་རྟོགས་འདོད་གསོལ་བསྟོད་
པ་དང་བཅས་པ།། སྒྲུབ་བསྐོར་(སྐོར་)ཆ་ཚང་ཟུང་གི་ལྗགས་བཙོམ་(རྩོམ་)མཁྱེན།། རང་གཞན་
མཁས་གྲུབ་མང་བོའི་གསུང་འབུམ་དུ།། ལྷ་མཆོག་གཉིས་ཀྱི་སྒྲུབ་བསྐོར་(སྐོར་)མང་མོད་
ཀྱང་།། རྨོངས་རྟུལ་དད་པས་རང་གི་འདོད་མོས་བཞིན།། ཇི་ལྟར་གསོལ་བའི་རེ་བ་འབྲས་ལྡན་
ཞུ།། སྐུ་མཆོག་ཡིད་བཞིན་དབང་གི་རྒྱལ་བོའི་ནོར།། གཡེལ་མེད་རྩེ་གཅིག་གསུང་བའི་བསྐོར་
ཀྱང་འཚལ།། བརྩེ་བ་ཉམས་པ་མེད་པའི་རེ་ཁ་ཡིས།། ལེགས་མཚན་བཀའ་ལུང་བཟང་བོ་ཡང་
ཡང་སྩོལ། །
བདུན་པ། གུད་ཐད་རིན་པོ་ཆེར་ཕུལ་བའི་ཞུ་ཡིག
དཀོན་མཆོག་མཆོད་ལ་སྐུ་མཆེད་རྣམ་པ་གསུམ།། ཐུབ་བསྟན་སྤེལ་ལ་རྒྱལ་བ་བཙོང་
(ཙོང་)ཁ་བ།། གཞན་ཕན་བསྒྲུབ་(སྒྲུབ་)པའི་དཔལ་ལྡན་མར་མེ་མཛ